b'\n_START_ARTICLE_\nAnthony Fokker\n_START_SECTION_\nBiografi\n_START_PARAGRAPH_\nI 1911 flyttet han til Berlin, og konstruerte som tyve\xc3\xa5ring sitt f\xc3\xb8rste fly De Spin. 1912 slo han seg ned i Schwerin i Mecklenburg, og bygget en flyplass med flyverskole i G\xc3\xb6rries. Under F\xc3\xb8rste verdenskrig konstruerte han flere tusen fly for det tyske forsvaret, f\xc3\xb8rst p\xc3\xa5 sin opprinnelige flyplass og senere p\xc3\xa5 Hintenhof i den n\xc3\xa5v\xc3\xa6rende Schweriner Bornh\xc3\xb6vedstra\xc3\x9fe. Av kjente fly som han konstruerte b\xc3\xb8r nevnes Fokker Dr.I. Fokker var den eneste flyprodusent som personlig snakket med pilotene ved fronten for \xc3\xa5 h\xc3\xb8re deres meninger og \xc3\xb8nsker._NEWLINE_Blant pilotene som fl\xc3\xb8y Fokker-fly, var Manfred von Richthofen, kjent som \xc2\xabden r\xc3\xb8de baron\xc2\xbb. Etter ordre fra h\xc3\xa6rledelsen arbeidet Fokker fra 1917 til 1919 sammen med Hugo Junkers. Siden Tyskland ikke fikk lov til \xc3\xa5 opprettholde et flyv\xc3\xa5pen som f\xc3\xb8lge av Versaillestraktaten flyttet Fokker til Nederland. I Nederland grunnla han \xc2\xabFokker\xc2\xbb i 1919 , som produserte sivile fly.'